Вількавішкаўская духоўная семінарыя благаславёнага Юргіса Матулайціса

Вількавішкаўская духоўная семінарыя благаславёнага Юргіса Матулайціса () — каталіцкая вышэйшая навучальная ўстанова ў Літве.

 Гісторыя 
Сваімі каранямі семінарыя ўзыходзіць да царкоўнай навучальнай установы, заснаванай у 1826 годзе ў горадзе Сейны. Нягледзячы на знаходжанне ў Польшчы семінарысты літоўскай нацыянальнасці складалі ў ёй большасць, і з 1904 года выкладанне ішло на літоўскай мове.

Па палітычных прычынах у пачатку 1920-х гадоў семінарыя пераехала ў Гіжай на тэрыторыю Літвы. У 1926 годзе была заснавана дыяцэзія Вілкавішкіса, у 1930 годзе семінарыя пераехала ў Вількавішкі і пачала рыхтаваць святароў для патрэб новай дыяцэзіі.

У 1940 годзе семінарыя была закрыта савецкай уладай. З 1941 года, пад нямецкай акупацыяй, семінарыя функцыянавала, але ў 1944 годзе ў сувязі з цяжкімі ўмовамі была закрыта, студэнтаў перавялі ў Каўнаскую семінарыю.

Навучальная ўстанова адноўленая 18 мая 1997 года. Семінарыя атрымала імя благаславёнага Юргіс Матулайціса і размясцілася ў Мар’ямполі. 24 сакавіка 1999 года атрымала статус дэпартамента тэалагічнага факультэта Універсітэта Вітаўта Вялікага. Выпускнікі семінарыі атрымліваюць ступень бакалаўра багаслоўя.

 Спасылкі 
 Сайт установы  

Катэгорыя:Навучальныя ўстановы з літоўскай мовай навучання
Катэгорыя:Мар’ямполь
Катэгорыя:Каталіцкія семінарыі
Катэгорыя:1997 год у Літве
Катэгорыя:Вышэйшыя навучальныя ўстановы Літвы